JohanHeinsen/ENO huggingface dataset:
Aalborgs Stifts Adresseavis, 1819-02-04
Fra Stokholm modsiges nu den Efterretning, at Sverrig skulle have solgt Øen St. Barthelemy. Efter Morning-Chroniclen skulde den gamle Konge af England være faldet i sine Værelser over en Stol og have beskadiget Benet, saa han siden den Tid ikke har kunnet gaae men maatte trækkes frem og tilbage i en af de af Merlins opfundne Stole. Denne Fortælling modsiges dog i Windsor=Expressen. Ogsaa hedder det, at Taget over Kongens Værelser, som truede med at styrte ned, nu dog er istandsat.
Aalborgs Stifts Adresseavis, 1819-02-04
Det medicinske Fakultet i Paris har efterforsket hvorfore Hoved- og Tandpine heftigere og hyppigere forekommer blandt Fruentimmer end Mandfolk, og gjort den Opdagelse, at saadant hidrører derfra, at fruentimmerne bære mange Ørenringe af forgyldt Kobber eller slet Guld, at Uddunstningen frembringer Spanskgrønt, der trænger ind i Blodets lympathiske Dele, og forvolder hine Smerter.
Aalborgs Stifts Adresseavis, 1819-02-04
J den irske Stad og Grevskab Corkes Daarekiste føres nøiagtige Lister over de indkomne Ulykkelige og Aarsagen til deres Forstandsforvirring. Deraf erfares at der fra 1ste Juni 1798 til 1ste Januari 1819, omtrent i tyve Aar, havde mistet Forstanden: af Hovmod, 1 M. 9 Fr., af Skinsyge 20 M. 23 Fr., af Sorg 6 M. 34 Fr., af Drukkenskab 103 M. 57 Fr., mislykkede Speculationer 10 M. 17 Fr., af religiøst Sværmerie 11 M. 8 Fr., af svære Barsler 34 Fr., af hidsig Feber 3 M. 11 Fr., ved epileptiske Tilfælde 33 M. 24 Fr., over at have mistet deres Eiendom 51 M. 33 Fr., Veneriske 12 M. 1 Fr., Svindsotige 6 M. 2 Fr., af arvet Sygdom 41 M. 38 Fr., af deels andre, deels ubekiendte Aarsager, 295 Mandfolk og 328 Fruentimmer. J Troyes (i Frankrige) elskede hinanden paa det ømmeste et Par unge Folk af god Familie: Mauchin, en Embedsmandssøn og Jomfrue Emilie Simonnet. Deres Forhold til hinanden blev synligt paa Pigen. Mauchin søgte paa alle muelige Maader at bevæge sin Fader til at give sit Minde til at maatte ægte hende, men forgiæves.
Aalborgs Stifts Adresseavis, 1819-02-04
J en stierneklar Aften, den 14de Decbr. sidstl., gik de Elskende sammen udenfor Byen; en Fierdingvei derfra bandt de sig fast til hinanden med et Stykke Sækkelærred, og styrtede sig fra en Broe ud i den dybe Søe. Næste Morgen fandtes deres Liig, og begroves i een Grav.
Aalborgs Stifts Adresseavis, 1819-02-04
Sultan Kattegarry, bekiendt som den tartariske Fyrste der for nogle faa Aar siden antog den fristelige Religion, har en Tidlang opholdt sig i Edinburgh og gik nylig med sit hele Følge der til Alters. Han er 28 Aar gammel og af meget interessant Udvortes.
Aalborgs Stifts Adresseavis, 1819-02-04
Da forleden en riig Godseier i Valenciennes skiød sig i det aabne Vindue, stod en Englænder i Huset ligeoverfor ganske rolig og saae derpaa. Det var en DobbeltløbsPistol, det første Skud feilede. Selvmorderen spændte atter Hanen idet han spurgte Englænderen, om han ikke havde noget derimod, "Nei aldeles ikke!" svarte denne. Skuddet faldt, Morderen segnede og nu først ringede Englænderen paa Dørklokken, for at lade hans Familie vide det Passerede.
Aalborgs Stifts Adresseavis, 1819-02-04
J Mexico har man i Julii Maaned hørt et Jordskjælv, hvorved mange hundrede Mennesker have tilsat Livet, og megen anden Ødelæggelse er anrettet.
Aalborgs Stifts Adresseavis, 1819-02-04
Fra Østerrig fortælles, at den lille Napoleon allerede skal være meget egensindig. Bogtrykker Berg i Christiania er af Magistraten sammesteds bleven erklæret for umyndig. Men Hr. B. tager i det samme offentlige Blad, hvor hiin Magistrats Beslutning anmeldes, meget ivrigt til Gienmæle imod samme.
Aalborgs Stifts Adresseavis, 1819-02-04
Dronningen af Vyrtembers Død har givet Spaamændenne nyt Stof til mange vidunderlige Fortællinger. Saaledes skal den magnetiske Søvngængerske, som 1806 forudsagde Kongens Død, ogsaa denne Gang have forudsagt dette Dødsfald, hvilken Spaadom dog meget viselig er bleven holdt hemmelig til nu. Ligeledes skal en Bondekone, som for nogen Tid siden forlangte at komme ind paa Slottet, have bestemt forudsagt Dronningens Død, og nu være taget i Forhør &c.
Aalborgs Stifts Adresseavis, 1819-02-04
Indenlandske Efterretninger. Jgiennem det Kongelige General-Toldkammer og Commerce Collegium er der i Aaret 1818 udfærdiget følgende Privilegier og Concessioner til Jndustrieanlæg i Danmark. Til Klædefabrik 1, Farverie 5, Trykkerie 3, Strømpefabrik 1, Hørheglerie 3, Stivelsefabrik 1, Sukkerraffinaderie 1, Traadfabrik 1, Cattuntrykkerie 1, Silkefloshattefabrik 1, Tobaksfabrik 3, Stampemølle 3, Sadelgjordefabrik 1, Garverie 1, Bomulds fabrik 1, Pottemagerie 1, Valkeværk 1, Sildesalterie 1; desuden er der meddeelt Privilegium med 10 Aars Eneret til at forfærdige Skibskabyser efter en egen Methode i Forening med et Destilleerapparat, ligeledes et udelukkende Privilegium til Forfærdigelsen af en Proppeskiæremaskine og endeligen tvende Privilegier til med 5 Aars Eneret at tilvirke Papir af Straae paa en egen Maade. - For Hertugdømmene ere følgende Privilegier og Concessioner udstædte til følgende Anlæg: Tobaksfabriker 5, Caffeesurrogatfabriker 3, Sukkerraffinaderier, 1, Læderfabriker 2, Sildesalterie og Trankogerie 1, Olienmøller 2, Papirfabrik 1, Fajanceovnefabrik 1; desuden er der meddeelt 2 Concessioner til Handel med Alen vare og 28 Concessioner til at husere med Kniplinger.
Aalborgs Stifts Adresseavis, 1819-02-04
J Aaret 1818 er der meddeelt 432 algierske Passer til Skibe, som have foretaget saadanne Reiser, hvortil disse Passer efter Forordn. 1ste Mai 1747 og Placat 4 Juni 1817 ere fornødne. Baron v. Gersdorff bekiendtgiør i Statstidenden, at Hs. Majestæt Kongen allernaadigst har skiænket og igiengivet ham den ham ved Høiesteretsdom fradømte Ære, og forbudet alle og enhver at bebreide eller forekaste ham eller Familien denne Sag.
Aalborgs Stifts Adresseavis, 1819-02-04
General-Postdirectionen har foranstaltet, at der fra de Steder hvorfra der gaaer Pakkepost, naar samme kuns bestaaer af en Vogn og afgaaer om Natten, uden mandlige Passagerer, indtil videre, skal medgives Ledsagning af en Soldat, efter Overeenskomst med den Høistkommanderende. Hvor ingen Militær ligger, eskorteres Posten af en anden solid Mand. Dog skal saadant ikke finde Sted, naar Posten ikke medbringe 2000 Rbdlr. eller derover.
Aalborgs Stifts Adresseavis, 1819-02-04
Herredsfoged v. Bülow i Viborg udbyder en Douceur af 20 Rbd. Sølv for Opdagelsen af to Mandspersoner som paa Landeveien over Løyel=Heede sidste Løverdag den 23de Januar har overfaldet og plyndret et Fruentimmer.
Aalborgs Stifts Adresseavis, 1819-02-04
J Lolland og Falster huserer i denne Tid Kighøsten, som dog i Aar skal have antaget end langt mildere Karakteer, end da den forrige Gang var der i Stiftet.
Aalborgs Stifts Adresseavis, 1819-02-04
J forrige Uge tildrog sig i Jyllerup Bye, Skads Herred, Ribe Amt, den ulykkelige Hændelse, at en Mand af Vaade skiød et 14 Aars Pigebarn. Han vilde, for at ikke Byens Børn, som den Dag da denne sørgelige Tildragelse skeete, efter Omgang modtog Skoleunderviisningen i hans Huus, skulle faae fat paa et i hans Stue hængende ladt Gevær, og derved komme til Skade, nedtage det og sætte det i et andet Værelse, hvor Børnene ikke kom; men i det han tog Geværet, der var halvt opspændt, gik Skuddet af og traf hiin Pige, som strax derefter døde.
Aalborgs Stifts Adresseavis, 1819-02-04
Den gyselige Mordhistorie fra Ringsted-Egnen, som forleden var meddeelt Viborger Samler, og efter Samleren optoges i disse og andre Provindsialblade, gienkaldes nu senere i bemeldte Blad, som ikke stadfæstet og altsaa "vist nok Usandhed". Lollikerne maae have større Skibe, end der findes andensteds i Danmark. Dette kan skiønnes deraf, at en Gallease drægtig omtrent 800, skriver ottehundrede Commercelæster, tilhørende en Kiøbmand Sidenius, er nylig forlist. Denne Efterretning har idet mindste Maribo-Avisen nylig meddelt, og de fleste indenlandske Blade have taget den for gode Varer. Det er ikke meget over et Aar siden, at de offentlige Tidender først meldte om Opfindelsen af Metalmoor, eller, som det og kaldes, kristalliseret Blik, og allerede seer Man et Par af Hovedstadens største Boutiqver prunke med de skiønneste deraf forfærdigede Varer, indbragte fra Udlandet. Opmærksom herpaa har Blikkenslager Jrgens lagt Vind paa at eftergiøre det og har været saa heldig at opnaae sin Hensigt i den Grad, at han forfærdiger nu Varer deraf, der ikke eftergive de udenlandske noget i Skiønhed.
Aalborgs Stifts Adresseavis, 1819-02-04
Dødsfald. Doctor Theologi Christian Bastholm, Ridder af Dannebrog, forhen kongelig Confessionarius, berømt som Skribent, døde i Kiøbenhavn den 25de Januari i sit 79de Aar.
Aalborgs Stifts Adresseavis, 1819-02-04
Etatsraad og Borgemester, forhen Politimester Bagger er ligeledes nylig sammesteds ved Døden afgangen.
Aalborgs Stifts Adresseavis, 1819-02-04
Cancellieraad og Raadmand i Randers Johan Henrik Stabel døde i sit nys begyndte 80de Aar den 30te Januar.
Aalborgs Stifts Adresseavis, 1819-02-04
Kiøbenhavns Børs den 29de Januari. Cours. Hamb. 2 M. 224, a vista 228. Amsterdam 2 M. - . London 2 M. 9 1/4 Rbd. Specier 230. - Specier solgtes til 13 Mk. 14 s. - Obligationer. - Norske Rigsbanksedler 19 1/2 Rbdl. Dansk for 100 Rbdl. Norsk. Svenske Sedler 58 sk. - Disconto 6 PC.
Aalborgs Stifts Adresseavis, 1819-02-04
Aalborg. Nu har da endelig Vinteren indfundet sig fra Kyndelmissedag af, til Frost og klart Veir. Samme Dags Aften faldt et kiønt Lag Sne, dog ikke tilstrækkeligt til Slædeføre. J Løgstørs Egn skal være falden langt mere Sne, end her. Det smukke stille Veir den 3die Februar ansees af gamle Folk, som Bebudelse paa et godt Fiskeaar, da Blasius er i den Hense ende Hovedmærkedagen.
Aalborgs Stifts Adresseavis, 1819-02-04
Hals den 28de Januari. Jndkommen, Mareussen fra London. Afseilede, Jochumsen til Kiel. Petersen til Flensborg. Den 30te. Jndkommen, Ferdinandt fra Kiøbenhavn. Den 1ste Febr. Afseilede, Petersen til Flensborg. Døde. Statsraadinde Knoph, født Lyng; Klædehandler Egerved; Student Schiønfeldt; Contorist Reinke; Madame Altewelt; Høker Weilbach, i Kiøbenhavn. Frue Kammerraadinde Frederichsen, født Schmit, i Wordingborg. Mad. Malling, født Fischer, i Steenmagle Nyerup. Mad. Bruun, født Jpsen, i Giødvad Præstegaard. Frue Rosbach, født Møller, i Odense. Hans Fischer i Randers. Generalkrigskommissair, Ridder af Dannebrogen, H. F. v. Røepstorff, Frue Etatsraadinde Suadicani i Slesvig. Frue Justitsraadinde Hjorth, født Ritter, i Flensborg. Amts-Chirurg Muth i Altona.
Aalborgs Stifts Adresseavis, 1819-02-04
Bekiendtgiørelser. Uagtet at jeg er ulærd, skrækkes jeg dog ikke fra mit Forsæt, nemlig at udgive min i Hr. Borchs Aviser No. 11 og 121, 1817 anmeldte Bog om Sielens Udødelighed, Bibelens Ægthed m.m. Men Læseren maa da altsaa ikke vente nogen lærd Stiil af mig - Lærd Stiil, er des- uden gierne vanskeligere for den Ulærde at forstaae - og, Bogen, vilde jeg skulde være saavel for den Ulærde, som Lærde. - Det er blot mine Jdeer, som som jeg agter at meddele den Videlystne, for at lette hans Grandsken - og haaber jeg at han, uagtet at jeg er ulærd og at min Bog bliver ikkun liden, dog skal faae sin Begierlighed tilstrækkelig, stillet; c: jeg haaber, at naar han har overveiet Skrivtet, han da skal sige: "udødelighed er ikke blot at formode, men, det er nu indlysende, ja umodsigeligt, at den vil existere - - Vi døe aldrig men, ved nærværende sammensatte Maskinværk (hvorigiennem villigesom sove (ere døde) dets Undergang - opvaagnes vi foralvor, - og, de propbetiske Løvters Opfyldelse: Himlen paa Jorden! skiønnes nu allerede - vil imodsigelig fuldbyrdes til beramt Tid. Der er ikke nogen Ting til forgieves - Evnen, at opklare berørte Gienstande, er mig givet i den Hensigt: at jeg skal bruge den - -ja af selve Bogen, skal Læseren erfare: det var min Pligt, at yde samme. Bogen, som skal ikke koste over 1 Rbdlr. 2 Mk. N. V., skal blive færdig til Trykken nu i næstkommende Sommer. Velyndere, behag imidlertid, at subskribere hos Hr. Bogtrykker Borch, A. Willadsen.
Aalborgs Stifts Adresseavis, 1819-02-04
Efter Rygte har tvende Personer for nogen Tid siden gaaet omkring paa flere Steder i Vensyssel, for at indsamle Understøttelse til Ferslev Sogns Beboere, der den 21de Juli f. A. maatte friste den haarde Skjæbne at faae deres Avi ved Uveir ødelagt. Saa meget end de fleste af Sognets Beboere kunde trænge til Goddædiges Hielp, har dog ingen, i Haab om bedre Fremtid, anmodet og Hielp, paa nogen Maade, eller gaaet omkring derom. Jeg anseer det desaarsag for Pligt at bekiendtgiøre dette, at ikke listige Bedragere, paa denne Maade skal skaffe sig en Jndtægtskilde, og berøve virkelige Trængende den dem af ædle Menneskevenner gjerne forundte Understøttelse. Ferslev Præstegaard den 30te Januari 1819. Mørch.
Aalborgs Stifts Adresseavis, 1819-02-04
Fint Hvedemeel og beste Sort Kiøbenhavns Hvidkaal, kan faaes tilkiøbs paa Vestergade No. 48.
Aalborgs Stifts Adresseavis, 1819-02-04
Nogle Tønder gode saltede Hoftsild kan faaes paa Halsladegaard. Af Ugebladet: Vennen i ledig Stund, ombringes No. 5 Løverdagen den 6te Februari. Dets Jndhold er: 1) Uforsigtighed og dens Følger. 2) Taknemmelighed. 3) Axene. 4) Anecdot. Bidrag til Bladet modtages paa Addresse-Contoiret, hvor saavel dette, som de foregaaende Nummere kunne erholdes mod 4 Rbsk. Nummeret. Den 1ste Febr. er tabt, enten paa Algaden, Graven eller i Bispensgade, en Guld Fingerring. For Sammes Tilveiebringelse loves en passende Douceur, naar man melder sig paa Addresse-Contoiret.
Aalborgs Stifts Adresseavis, 1819-02-04
Jeg har den Ære at bekiendtgiøre for enhver, der ønsker at assurere deres Gods, samt alle Slags Vare, Mobilier eller slige Effecter, imod Jldsvaade, ved Phoenix Assurance Societetet i London, at de kunne henvende dem hos mig, som Mandatarius af Fuldmægtigerne de Herrer Hanburg & Comp. i Hamborg, for at erholde Planer og blive underrettede om nærmere Gienstande desangaaende. Forespørgseler i portofrie Breve blive strax besvarede, samt forlangte Planer indsendte med første Post. Haderslev den 30te Januari 1819. Johannes Flugger.
Aalborgs Stifts Adresseavis, 1819-02-04
Et i Nærheden af Vandet beliggende og til Ølbryggerie eller anden Næringsvei særdeles godt beliggende Sted, er til Paaske Flyttetid til Leie. Man henvender sig til AdresseContoiret.
Aalborgs Stifts Adresseavis, 1819-02-04
Efter hertil skeet Jndberetning er for Klitlunds Forstrand i Raaberg Sogn, Hiøring Amt, den 11te Decbr. f. A. inddrevet en norsk Baad uden levende Folks Medfølge, hvorudi fandtes: En Kiste med Laas og Nøgle, 8 forskiellige Tinfade, 20 forskellige dito Tallerkener, en dito Potageskee, 72 Spøl skaale, en Blikkande med Laag, 3 Træskeer, 3 Træbakker, 8 Træskuffer, 105 Baandstager, 6 Fiel, 11 Sække, et Bundt Tougværk, et beskadiget Storseil, en dito Bok, en dito Klyver, en Øltønde, et dito Anker, 2 Jerngryder, en gammel Kobber Theekiedel uden Laag, et Jern Strygejern, en dito Blyevinde, 2 Steenmunke, 6 Stkr. Jern Tallerkener, 2 Jern Kiødhakker, en Jernlaas med Nøgle, 4 Jernbøiler til en Topseng, en Otting, en Træbotte, 10 Boutellier, en graa Klædesfrakke, et Par blaa dito Buxer, 2 Par gamle Uldstrømper, Udlæggeren til Baaden. Forøvrigt fandtes intet Mærke paa Baaden eller Papirer, der kunde give Oplysning om Eiermanden til den forulykkede Baad og Gods. Eieren eller Eierne af Foranførte, indkaldes herved i Følge Forordningen af 12te Marts 1790, sub poena præclusi & perpetui silentii, til inden Aar og Dag at fremkomme med deres lovlige udkomster til det Strandede. Hiøring Amtshuus den 16de Januari 1819. F. Sporon. Forinden Gaardmand Christen Pedersen Odders hede af Douer, i Ydbye Sogn, Thisted Amt, hans opgivne Boe, kan realiseres og Boets faste og rørlige Eiendomme forauktioneres, er det en Nødvendighed, at en Skiftesamling endnu i Boet foretages, der saavel hensigter til Creditorernes Vel, og hvis Møde udfordres ved Samlingen, som til Concursboets Bedste. Efter saadan Samlings Foretagelse og Tilendebringelse, bliver altsaa fornævnte Christen Oddershedes Eiendomme stillet til offentlig Auction, efter foregaaende Bekiendtgiørelse.
Aalborgs Stifts Adresseavis, 1819-02-04
Skiftesamlingen er berammet at holdes udi Christen Oddershedes Bopæl i Douer, Onsdagen den 17de Februarii 1819, og tager sin Begyndelse og Formiddagen Kl. 10; thi, som en Følge heraf, anmodes samtlige Creditorer behageligen at give Møde ommeldte Tid og Sted, for at erfare hvortil Samlingen hensigter, og da tillige at give deres Meninger tilkiende. Nykiøbing paa Morsøe den 16de Januari 1819. Høgsted, Prokurator og constitueret Skifteforvalter.
Aalborgs Stifts Adresseavis, 1819-02-04
Efter Anmeldelse af Chrisen Smed i Lindholm, har han paa sin Eiendom ved Fjorden funden inddreven en gammel Digt-Flaade, bestaaende af 13 Stkr. sammenspolede Fyrretræer, som har lagt der i 2 Aar. Ligeledes er der inddreven en gammel Mast i Sundbye østre Kiær, hvilket af Eierne kan imodtages imod lovlige Omkostningers Betaling. N. Sundbye den 26de Januari 1819. Spies.
Aalborgs Stifts Adresseavis, 1819-02-04
Proclama. De som maatte have Noget at fordre i Brændeviinsbrænder Christen Wexøes, af Nibe, til Skifterettens Behandling opgivne Boe, indkaldes herved med 12 Ugers Varsel til, forinden saadan Tids Forløb, for mig som Skifteforvalter, at anmelde og beviisliggiøre samme. Nibe den 21de December 1818. Bassesen.
Aalborgs Stifts Adresseavis, 1819-02-04
Jfølge Proclama af Dags Dato, som bliver læst inden Horns Herredsting og den Kongelige Lands Overret i Viborg, indkaldes herved med 12 Ugers Varsel, alle og Enhver, som maatte have Noget at fordre i Dødsboet efter Hr.Doctor og Toldinspecteur Wolters Hustrue, Sara Birch, af Frydenstrand, til for undertegnede at anmelde og beviisliggiøre deres formeentlige Fordringer. Bye- og Herredsfoged-Contoiret i Frederikshavn, den 21de December 1818.
Aalborgs Stifts Adresseavis, 1819-02-04
J Skifteforvalterens, Hr. Cancellie-Secretair, Bye- og Herredsfoged Jørgensens Fraværelse Due, p. t. constitueret.
Aalborgs Stifts Adresseavis, 1819-02-04
Auktioner. Den i Aalborg Stifts Addresse-Avis No. 3 og 8 aveterede Auction over Teglgaarden i Vestervig Sogn, Refs Herred, Thisted Amt, vorder, indtil videre, og nærmere Bekiendtgiørelse, udsat. Nyekiøbing den 29de Januari 1819. Møller, Udlægshaver.
Aalborgs Stifts Adresseavis, 1819-02-04
Da de Hindringer, som have været Aarsag i, at den afg. Kiøbmand Johannes Frisehes Fallitboes Gaard, beliggende uden for Vesterport og næst Vesten for Peder Hausig Enkes Gaard, i den Gade der fører til Vesterladegaard, har ikke før kundet sælges, nu ere hævede, saa er over og i bemeldte Gaard, der bestaaer af følgende Bygninger og Eiendom: a) Et Forhuus med Enden til Gaden, 7 Fag et Loft høit, med Portindkiørsel og Resten indrettet til Beboelse. Muur og Bindingsværk. b) Et Huus vesten i Gaarden, 6 Fag, et Loft høit, af Muur- og Bindingsværk, indrettet til Smedeværksted. c) Et Halvtag af Tømmer og Bredder, 3 Fag teglhængt. d) Et Stykke Haugejord af circa 190 1 Alens Jndhold. berammet at holdes offentlig Auction til Bortsælgelse, 1ste Gang Tirsdagen den 2den Februarii, 2den Gang Tirsdagen den 9de Februarii, og 3die Gang Tirsdagen den 16de Februari førstkommende, hver Dags Formiddag Kl. 10 slet. Hvilket herved til Lysthaveres og andre Vedkommendes Efterretning bekiendtgiøres. Aalborg den 16de Januari 1819. Kløcker.
Aalborgs Stifts Adresseavis, 1819-02-06
Blandede Efterretninger. Det var ikke den 5te, men den 2den Januar, at den gamle Dronning af Spanien døde. Af 14 Dronninger i Europa ere nu de 5 døde i en Tid af nogle Maaneder, nemlig Enkedronningen af Sverrig, Dronningen af England, den unge og den gamle Dronning af Spanien og Dronningen af Vyrtemberg. Der leve i hele Europa nu kuns 9 Dronninger, nemlig af Danmark, Sverrig, Bayern, Saxen, Nederland, Sardinien, Sicilien, Vyrtemberg og Etrurien; af hvilke de to sidste ere Enke dronninger. I Heidelberg studere i Vinter 603 Akademikere, hvoriblandt 481 Udlændere.
Aalborgs Stifts Adresseavis, 1819-02-06
J Paris skal efter Aviserne meget hyppigen begaaes Selvmord i denne Tid. Den samme Klage høres da ogsaa fra saamange andre Steder, og hvad Under, da de fleste unge Mennesker nuomstunder opvoxe uden Oplærelse i Religion? De ældre Tiders Gudsfrygt skiænkede den Ulykkelige Religionens opretholdende Trøst i hans Lidelser, da derimod nu Fortvivlelse lader ham søge Døden. J Wien smigter man sig med, at den vankende Cours skulde faae nogen Fasthed.
Aalborgs Stifts Adresseavis, 1819-02-06
Den 16de December ankom Vahabiternes fangne Anfører, Abdallah med Familie, under en Bedækning af 200 Janitscharer til Constantinopel, blev samme Dag ført til Skue giennem Staden og lagt paa Pinebænken, og den følgende Dag halshuggen; hvorefter hans Legeme blev i 3 Dage udstillet til Skue, og tilsidst givet Pøbelen til Priis. Til Beviis paa, hvorledes Aandsdannelse reiser sig igien hos Grækerne, anføres blandt andet, at Jndbyggerne paa Øen Chios have anvendt en betydelig Sum paa at anskaffe sig et offentligt Bibliothek.
Aalborgs Stifts Adresseavis, 1819-02-06
For nogle Dage siden gik en ung Mand, i Paris, hen paa la Chalses Kirkegaard, besøgte alle Gravene, og skiød sig tilsidst ihiel ved Digteren Delilles Gravminde.
Aalborgs Stifts Adresseavis, 1819-02-06
J Gothenborg blev forleden ikke mindre end 17 Privathuse, hvoriblandt adskillige anseelige grundmurede Vaaninger, falbudne ved Auction; nogle for derpaa heftende Skatter af 3 a 4 Rdlr. Beløb, men kun eet blev solgt for 450 Rdlr., og samme havde i Septbr. 1813 kostet 900 Rdlr.
Aalborgs Stifts Adresseavis, 1819-02-06
Da Kongen af Saxen erfarede, at Natvægteren i Landsbyen Leimen, 1 1/2 Miil fra Dresden havde Guldbryllup samme Dag som Han, sendte han Jubelægtefolkene 50 Rdlr. og udsatte en Pension for Oldingen. I Ungarn er nylig en Bonde død i sit 120 Aar. Han var af et meget roligt Temperament og kunde næsten ikke blive vred.
Aalborgs Stifts Adresseavis, 1819-02-06
J Rusland ventes en Forandring med den civile Bestyrelse. Ogsaa skulle de forhen polske Provindser, som siden Polens Deling have været indlemmede i Rusland, nu igjen forenes med det gamle polske Rige.
Aalborgs Stifts Adresseavis, 1819-02-06
Paa St. Dromingo er der sporet et stærkt Jordskjælv, hvorved mange Mennesker have tilsat Livet, og flere Bygninger ere omstyrtede.
Aalborgs Stifts Adresseavis, 1819-02-06
I Petersborg er der indtruffen det vistnok sieldne Tilfælde at ingen Ansøgende meldte dem til tvende ledige Skarpretter=Poster, uagtet Øvrigheden ved Bekiendtgiørelser søgte om Candidater til disse Pladser. Det samme havde været Tilfældet i Gouvernementet Lille Rusland i Aaret 1805, og man maatte nu, ligesom da, nødes til at besætte disse Poster med tvungne Candidater, som vare dømte til Knut Straf.
Aalborgs Stifts Adresseavis, 1819-02-06
Blandt Kandidaterne til den ved Abbed Morellets Død ledige Plads i det franske Akademie befinder sig ogsaa Abbed de Pradt, som nu igjen arbeider paa et nyt Værk, der skal afhandle de Spørgsmaale: "gives der i Frankrig et Demokratie? Hvad er Demokratie eller den konstitutionelle Aand
Aalborgs Stifts Adresseavis, 1819-02-06
Indenlandske Efterretninger. J Anledning af H. M. Kongens Fødselsdag opførtes den 29de Januar paa det Kongelige Theater: Tycho Brahes Spaadom, Skuespil i 3 Acter af Dr. Joh. Ludvig Heiberg. Ved Hs. Majestæts Jndtrædelse i Skuespilhuset modtoges Allerhøistsamme med et jublende Hurra; derpaa blev afsiungen en Folkesang, efter Melodien: Ung Adelsten &c. Ogsaa H. H. Prinds Christian, Fyens Gouverneur, forskiønnede Fenen med sin Nærværelse. Da Deres Majestæter forlode Skuespillet, ledsagedes Allerhøistsamme af det paa Pladsen forsamlede Folks gientagne Hurra- og Glædesraab. Kongens Nytorv og de Gader, som Majestæterne kom igiennem, vare illuminerede.
Aalborgs Stifts Adresseavis, 1819-02-06
Capitels-Taxten paa Afgrøden i afvigte Aar 1818, er ansat saaledes for Viborg Stift: 1 Td. Rug 9 Rbd. 3 Mk. 8 s. 1 Td. Byg 6 Rbd. 2 Mk. 1 Td. Havre 4 Rbd. 2 Mk., alt i Navneværdie. Jhændehaverne af Kongelige Obligationer og Statspapirer, som endnu have Renter at oppebære for Aaret 1818 og foregaaende Aar, ere anmodede om at lade samme modtage inden 15de Febr. førstkommende. Det samme gielder for Provindserne, da Rente=Beregningerne skulle indsendes til Hoved Kasserer-Kontoiret i Kiøbenhavn inden Februar Maaneds Udgang d. A.